蔡實甫能酒而道中無可口者見其吻噪成長篇戲之
作者：王邁
朝代：宋

paragraphs: 吾祖方平至君家，絲麟談笑酌流霞。
麻姑綽約時在坐，癢處思得姑爪爬。
我今與君豈其裔，彈指又經千百歲。
文采風流今尚存，仙風道骨知誰繼。
今宵月明明更多，有客無酒如月何。
唇乾吻噪甚背癢，安得玉壺瀉金波。
白玉樓臺月如晝，屋貯阿嬌車載酒。
元君再會儻可期，我當起舞爲君壽。